Što sve možemo s prikupljenom kartonskom ambalažom?

Imate puno tetrapaka i kartonske ambalaže kod kuće, a ne znate što s time? Imate sreće, jer moja osnovna škola je puna ideja.

2010. godine Osnovna škola Breznički Hum proglašena eko školom. Zaslužili smo tu titulu jer smo se jako trudili. Reciklirali smo papir, staklo, plastiku i limenke, uzgajali smo voće i povrće, uređivali travnjak i cvjetnjake oko škole. Ponosna smo eko škola, pa smo se uključili u projekt *„Eko-Paket“.* Drugi razred je došao na ideju da počne prikupljati kartonsku ambalažu (najviše tetrapake). Kad su sakupili puno tetrapaka, razmišljali su što bi mogli od njega napraviti. Došli su na ideju da naprave vaze. Očistili su tetrapake i počeli raditi. Zatim su radili posude za cvijeće, kutije za olovke, iskoristili su ideju s interneta, napravili su novčanike. Sve to su prodavali na božićnom sajmu, a prikupljenim novcem kupili su razredni kazetofon. No, bilo je pitanje, što će napraviti s preostalom kartonskom ambalažom? Kako je fašnik bio blizu, od te preostale ambalaže pravili su maske robota, još aktivnije su sakupljali karton. U 2.razredu ima 16 učenika, što je značilo puno posla. Projekt je bio zahtjevan, pa su se uključili i roditelji. I tako je počela njihova radionica i ideja. Ideja je počela tako da su tetrapake rastavili i spajali na razne načine: vrućim ljepilom, spajalicama… Od kartona su napravili glave (bile su raznih geometrijskih oblika) pa noge,a na tijelo su stavili gumbiće (od čepova), na glavama su imali antene od slamčica. I na kraju cijele te radionice, maske su bile jako uspješne, zato je 2.razred na školskom maskenbalu osvojio 3.mjesto za najbolju masku. Nakon fašnika tetrapake i kartone su reciklirali i time se uključili u projekt *„Eko-Paket“*, što znači: Prikupljanje i odvojeno odlaganje višeslojne kartonske ambalaže u školama, u za to namijenjene spremnike (posebne kutije). Cijela njihova radionica bila je ispunjena radošću. Bilo je puno veselja ali i rada, na kraju su ostvarili svoje ideje.

Vidite da nije sve tako teško, samo treba biti kreativan i upotrijebiti maštu. Uz malo truda i svatko može ostvariti sve svoje ideje. ☺

Veronika Roš, 6. razred